Qirg‘iziston respublikasi Oktyabr inqilobi kuni Tarix va ajdodlar xotirasiga kuni sifatida nishonlanadigan bo‘ldi. Mamlakat prezidenti Almazbek Atamboyev shunday qaror qabul qildi. U imzolagan farmon matni davlat rahbarining rasmiy saytida e’lon qilingan. Hujjatga muvofiq, mamlakat fuqarolari 7 va 8 noyabr kunlarini Ajdodlar xotirasi va tarix kuni sifatida nishonlashadi. U bevosita 1916 yilgi voqealar munosabati bilan joriy qilinmoqda. Bir asr muqaddam o‘sha yili Rossiya imperiyasiga qarshi davlat to‘ntarishi amalga oshirilgan edi. Buning oqibatida qirg‘izlar halok bo‘lgan edi. Farmonda ta’kidlanishicha, qirg‘iz halqi o‘zining 3 ming yillik tarixi davomida doim mustaqillikka intilib kelgan. «Podshohning jazolash otryadlari tomonidan isyon shafqatsiz bostirilgan, tinch aholi vakillari ustidan qonli o‘ch olishlar amalga oshirilgan. Mahalliy aholining majburlikdan vatanlarini tark etishi tufayli qirg‘iz xalqi o‘lim yoqasiga kelib qolgan edi», — deyiladi hujjatda.